VIDEO Cedare nervoasă a lui Liviu Dragnea: Cu ce dracu mă ajută pe mine închisoarea la domiciliu? Vorbiți cu Iohannis să mă împuște

Liviu Dragnea a avut o izbucnire nervoasă miercuri la Parlament când a fost întrebat de jurnaliști despre legea adoptată luni de Senat privind detenția la domiciliu pentru infractorii condamnați la maximum 5 ani de închisoare cu executare.

Întrebat dacă o astfel de soluție l-ar avantaja, având în vedere că a fost condamnat deja în primă instanță la 3 ani și jumătate de închisoare cu executare în dosarul angajărilor fictive de la Protecția Copilului Teleorman, Dragnea a răspuns:

„Cu ce dracu’ mă ajută pe mine (proiectul de lege – n.r.), ca să înţeleg şi eu? Că totuşi m-am săturat. Dacă voi fi condamnat, cu ce mă ajută pe mine? Dacă mă întrebaţi înseamnă că aveţi ceva în cap când mă întrebaţi pe mine lucrul ăsta. M-am săturat de toate aceste minciuni. (…) Am înţeles că mă acuză. În afară de mine, mai sunt oameni în ţara asta? Întreb. Pe ei îi întrebaţi? Deci cei care nu sunt în funcţii publice pot să fie distruşi, pentru că nu vorbiţi cu ei. Nu ieşiţi din camera asta să vorbiţi cu ei. Cereţi-le dovezi (celor care spun că această lege îl favorizează – n.r.). Orice lege mă favorizează pe mine”, a reacţionat Dragnea, la Palatul Parlamentului.

El a susţinut că a fost condamnat în cele două dosare fără niciun fel de probă.

„Vorbiţi cu hashtag-ul, vorbiţi cu Iohannis să dea un decret să mă împuşte mâine şi de poimâine atunci să discutaţi despre ce se poate întâmpla în ţara asta. Aţi ajuns oameni tineri să susţineţi securiştii, să susţineţi abuzurile în România, până când o să vă lovească pe oricare dintre dvs, începând cu domnul Buble, dar, mă rog, are o protecţie serioasă şi terminând cu dvs. Toate prostiile o să le tot susţineţi, dacă mă avantajează sau nu pe mine. Cu ce dracu’ să mă avantajeze? Că mi-au distrus viaţa ani de zile, am fost condamnat fără niciun fel de probă la Referendum pentru că s-a supărat Băsescu şi fără niciun fel de probă la al doilea dosar. Asta este marea corupţie de care se vorbeşte în România? De câteva luni de zile nu se mai ocupă DNA decât de asta şi ceilalţi, nu se ocupă de lucrurile serioase. Încă am dreptul să critic aceste decizii. Dar despre deciziile instanţelor pe care CEDO le-a făcut harcea – parcea vorbiţi, vă dă voie de la Realitatea să vorbiţi despre asta?”, a răspuns Dragnea unui jurnalist.

Senatul a adoptat luni, în calitate de primă cameră sesizată, modificarea legii privind executarea pedepselor (legea 254/2013) în sensul introducerii posibilității ca infractorii condamnați pentru fapte fără violență să facă închisoare la domiciliu, după ce Curtea Constituțională a respins parțial proiectul.

Cea mai importantă modificare adusă legii, la inițiativa senatorilor PSD, prevede că și infractorii care primesc până la 5 ani de închisoare cu executare pot sta acasă, fără niciun fel de supraveghere.

Astfel, la articolul 38 al legii a fost introdus alineatul 12: